യൂത്ത് കോണ്ഗ്രസ് പണം വാങ്ങിയല്ല ഫിറോസ് കുന്നംപറമ്ബിലിന് സീറ്റ് നല്കിയത്, ആരോപണം തള്ളി റിയാസ് മുക്കാളി മലപ്പുറം: ചാരിറ്റി പ്രവര്ത്തകന് ഫിറോസ് കുന്നംപറമ്ബിലിന് നിയമസഭ തിരഞ്ഞെടുപ്പില് മത്സരിക്കാന് സീറ്റ് നല്കിയത് സംബന്ധിച്ച ആരോപണം തള്ളിക്കളഞ്ഞ് യൂത്ത് കോണ്ഗ്രസ് സംസ്ഥാന വൈസ് പ്രസിഡന്റ് റിയാസ് മുക്കോളി. തവനൂര് ഫിറോസ് കുന്നംപറമ്ബിലിന് സീറ്റ് നല്കിയത് സംബന്ധിച്ച വിവാദം ഉയര്ന്നുവന്നതോടെയാണ് ആരോപണത്തിന് മറുപടി നല്കിയിട്ടുള്ളത്. കുതിരാനില് വിവാദങ്ങള്ക്കില്ല കുതിരാനില് ഇടപെട്ടത് ക്രെഡിറ്റ് തട്ടിയെടുക്കാനല്ലെന്നും മന്ത്രി റിയാസ് തവനൂര് നിയമസഭാ സീറ്റുമായി ബന്ധപ്പെട്ട് സംസ്ഥാന കമ്മിറ്റിയില് നടന്നു എന്ന് പറയപ്പെടുന്ന ഇല്ലാത്ത ചര്ച്ചയുടെ പേരില് യൂത്ത് കോണ്ഗ്രസ് സംസ്ഥാന അധ്യക്ഷനെ അതിലേക്ക് വലിച്ചിഴച്ച് ചില മാധ്യമങ്ങളുടെ പിന്തുണയോടെ വിവാദം സൃഷ്ടിക്കുന്നത് സിപിഎം ബിജെപി കൂട്ടുകെട്ടിന്റെ ആസൂത്രിത നീക്കത്തിന്റെ ഭാഗമാണെന്നും അദ്ദേഹം ആരോപിച്ചിട്ടുണ്ട്. നിയമസഭാ തിരഞ്ഞെടുപ്പിന്റെ ആദ്യഘട്ടത്തില് തവനൂര് സീറ്റിലേക്ക് നിര്ദേശിക്കപ്പെട്ടത് റിയാസ് മുക്കോളിയെയായിരുന്നു. എന്നാല് മത്സരരംഗത്ത് നിന്ന് പിന്മാറിയത് ആ സമയത്തെ തവനൂരിലെ പ്രാദേശിക യുഡിഎഫ് നേതൃത്വത്തിന്റെ എതിര്പ്പും തനിക്ക് ലഭിച്ച ചില സന്ദേശങ്ങളുമാണെന്നും റിയാസ് മുക്കോളി ചൂണ്ടിക്കാണിക്കുന്നു. തവനൂരില് തനിക്ക് മത്സരിക്കാന് സാധിക്കുന്ന സാഹചര്യമല്ലെന്ന് അന്ന് തന്നെ വ്യക്തമായെന്നും നേതാവ് പറയുന്നു. അതുകൊണ്ടാണ് തന്നെ തവനൂരില് മത്സരിക്കാന് പരിഗണിക്കേണ്ടതില്ലെന്ന് പാര്ട്ടി നേതൃത്വത്തെ അറിയിക്കുകയായിരുന്നുവെന്നും റിയാസ് പറഞ്ഞു. One NRI talks about Firos Kunnamparambil Oneindia Malayalam നിയോജകമണ്ഡലത്തിനകത്തുള്ള ജില്ലാ, ബ്ലോക്ക് മണ്ഡലം നേതാക്കള് യോഗം ചേര്ന്നാണ് ഫിറോസ് കുന്നംപറമ്ബില് തന്നെ മത്സരിക്കണമെന്ന് ഐക്യകണ്ഠേന പ്രമേയം പാസാക്കുകയായിരുന്നുവെന്നും റിയാസ് ചൂണ്ടിക്കാണിക്കുന്നു. അവിടുത്തെ പ്രാദേശിക നേതൃത്വത്തില് നിന്നുയര്ന്ന ആവശ്യത്തെ തുടര്ന്നാണ് ഫിറോസ് കുന്നുംപറമ്ബില് അവിടെ സ്ഥാനാര്ഥിയാവുന്നത് എന്നും റിയാസ് കൂട്ടിച്ചേര്ത്തു. എന്നാല് ഇതില് ഇതില് യാതൊരു പങ്കുമില്ലാത്ത യൂത്ത് കോണ്ഗ്രസ് സംസ്ഥാന പ്രസിഡന്റിന്റെ തലയില് കെട്ടിവെക്കാനുള്ള ബുദ്ധി ആരുടേതായാലും അത് വകവെച്ചുതരാന് യൂത്ത് കോണ്ഗ്രസ് ഒരുക്കമല്ലെന്നും റിയാസ് പറഞ്ഞു. source: oneindia.com